8 
have været nødvendige for at motivere den Fremgangsmaade, jeg i det Følgende 
har fulgt. For nemlig at kunne give en paalidelig Oversigt over de danske 
Arter af Diatomeer, som i en saa lang Aarrække ikke have været undersøgt, har 
jeg fulgt det formeentlig berettigede Princip, kun at henføre de hos os fundne 
Former til sikkre og tilstrækkeligt kjendelige Arter hos andre Forfattere. Jeg har 
derfor i Reglen ved hver Art kun anført eet Navn og kun henviist til een bestemt 
og god Afbildning; og da som oftest Smith er den, der først har aftegnet en Art 
tilfredsstillende, ere de fleste Arter henførte til ham. Alle Synonymer og Citater 
fra ældre Forfattere ere derfor i Reglen udeladte, fordi det er uden al Betydning 
og ofte tillige vildledende, at anføre de ældre, heelt eller halvt usikkre Benævnelser. 
Er en Art imidlertid bleven gjort kjendelig af en tidligere Forfatter, følger det af 
sig selv, at den er henført til ham; men det gjælder kun om enkelte større og med 
iøjnefaldende Karakterer forsynede Former. Denne Fremgangsmaade, at holde sig til 
det Sikkre og fjerne alt det usikkre Paahæng, forekommer mig at være den eneste 
praktiske Vei til at føre Kjendskabet til Diatomee - Arterne ud af den Forvirring, 
der i saa lang Tid har omgivet det. 
I en anden Henseende har jeg søgt at gjøre den følgende Oversigt påaa- 
lidelig derved, at jeg kun hår medtaget saadanne Arter, af hvilke jeg selv har 
undersøgt sikkre danske Exemplarer. At jeg har udelukket alle de Former, hvis 
Angivelse herfra Landet beroer paa heelt eller halvt usikkre Bestemmelser, og som 
tilmed alle referere sig til den ældre upaalidelige Artsopfattelse, behøver vistnok 
ikke nærmere at retfærdiggjøres og motiveres i ethvert Tilfælde tilstrækkeligt ved 
den i det Følgende fremsatte specielle Betragtning af de tidligere herfra angivne Arter, 
4. Medens man saaledes med Hensyn til Artsbeskrivelsen i det Hele taget 
nu har slaaet ind paa den rigtige Vei, gjælder dette derimod ikke om den Maade, 
hvorpaa man overalt begrændser Slægterne (og Familierne) blandt Diatomeerne, 
Den Praxis, der almindeligt følges i saa Henseende, lider formeentlig af ikke faa 
og væsentlige Mangler, og disse Mangler ere saadanne, som tillige endnu klæbe ved 
Opfattelsen af Arterne, men som for disses Vedkommende have mindre at betyde, 
naar de reguleres af en iøvrigt tilfredsstillende Artsbeskrivelse, Man kan uden 
Overdrivelse sige, at de allerfleste Slægter ere begrændsede saaledes, at man uden 
at gjøre Vold paa Slægtskarakteren kan henføre Arterne af en eller flere andre 
Slægter dertil; og omvendt har denne Tingenes Tilstand ogsaa medført, at en og 
samme Art ofte af samme Forfatter ligefrem er beskreven under to eller flere 
Slægter eller endog Familier, Dette hidrører simpeithen derfra, at de Forhold, påa 
hvilke Slægterne begrundes, tildeels ere uvæsentlige og vexlende endog indenfor 
Arten, Efter den gængse Opfattelse kommer det nemlig først og fremmest an paa, 
under hvilke Forhold Cellerne i ydre Henseende ere anbragte, om de leve enkeltvis 
eller danne Kolonier, om de ere fritsvømmende. fastheftede ved Sliimstilke eller 
indesluttede i Sliimmasser, 0. s. fr, Disse Forhold stilles forrest og betragtes som 
det Afgjørende for Slægtens Vedkommende; først senere tages der Hensyn til Cellens 
Form og Bygning, og saaledes skeer det, at Arter, der staae hinanden fjernt i 
Henseende til Form og Skulptur, forenes i samme Slægt, naar de blot stemme ; 
